पाएं अपने शहर की ताज़ा ख़बरें और फ्री ई-पेपरडाउनलोड करें
बीकानेर के नोखा में सोमवार को सरेराह दो व्यापारियों के साथ मारपीट के मामले पुलिस अधीक्षक प्रीति चंद्रा ने थानाधिकारी अरविन्द सिंह को भी लाइन हाजिर कर दिया है। इससे पहले उप निरीक्षक रणवीर सिंह को हटाया गया था।
नोखा में प्रशासनिक अधिकारियों के साथ पुलिस सोमवार सुबह ग्यारह बजे बाद दुकानें बंद करवा रही थी। इस दौरान एक दुकान पर पुलिस और दुकानदार के बीच हाथापाई हो गई। पुलिस ने मौके पर ही दोनों दुकानदारों को पीटना शुरू कर दिया। इस पिटाई का वीडियो वायरल हो गया, जिसमें उपनिरीक्षक रणवीर सिंह दुकानदार को पीट रहा है।
इसके बाद पुलिस अधीक्षक प्रीति चंद्रा ने कल ही उपनिरीक्षक रणवीर सिंह को हटा दिया था। मंगलवार को स्थानीय लोगों के आक्रोश के बाद थानाधिकारी को भी हटा दिया गया। नोखा में अब ईश्वर चंद जांगिड़ को लूणकरनसर से स्थानान्तरित किया गया है, जबकि लूणकरनसर में सुमन पडिहार को लगाया गया है। सुमन पहले जसरासर में थानाधिकारी रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn